**Приложение № 9**

**към чл. 10, ал. 2**

**и чл. 11, ал. 5**

**Допълнителен стандарт за деца и лица с агресивно и проблемно поведение, включително деца с психиатрична диагноза в криза**

**Стандарт A: Допълнителна подкрепа от институциите**

Специализираната социална услуга идентифицира необходимостта от и възможностите за допълнителна подкрепа от страна на съответните институции (ДСП, община, медицински специалисти, лечебни заведения и др.), в работата с потребители с агресивно и проблемно поведение, включително деца/лица с психиатрична диагноза в криза.

**Критерий A.1:** Доставчикът информира съответните институции (медицински специалисти, лечебни заведения, училища и др.) и координира действията си с тях и насочващия орган при идентифициране на дете/лице с агресивно и проблемно поведение, включително деца/лица с психиатрична диагноза в криза. При необходимост, лечебното заведение осигурява постоянно наблюдение на детето/лицето от (детски) психиатър или хоспитализация.

**Индикатори:**

1. Разработена и одобрена от доставчика индивидуална Програма за работа с потребител с агресивно и проблемно поведение, включително деца/лица с психиатрична диагноза в криза;
2. Отразена информация за агресивно и проблемно поведение (криза) в ИОП и ИПГ/ИПП на потребителите;
3. При приложимост, писмени споразумения с институции и/или партньори за координация на действията и осигуряването на допълнителна подкрепа;
4. Протоколи от проведени срещи, съвместна работа с институциите и/или партньорите;
5. Процедура за действие при идентифицирана необходимост от работа с потребител(и) с агресивно и проблемно поведение, включително деца/лица с психиатрична диагноза в криза.

**Стандарт Б: Допълнителни ресурси**

Специализираната социална услуга идентифицира и предоставя допълнителните материални и човешки ресурси, необходими за подкрепата на потребител(и) с агресивно и проблемно поведение, включително деца/лица с психиатрична диагноза в криза, в съответствие с техните специфични потребности.

**Критерий Б.1:** Доставчикът осигурява подходящи помещения, оборудване, среда, технически и помощни средства и др.

**Индикатори:**

1. Има осигурени помещения за индивидуализирана и безопасна подкрепа (спалня, санитарен възел, при възможност – мека стая) за потребителите;
2. Оборудването и обзавеждането на помещенията съответства на спецификата на потребителите;
3. При необходимост, в услугата са налични помощни средства, препоръчани от специалист;
4. При необходимост, доставчикът осигурява подходящо превозно средство.

**Критерий Б.2:** Доставчикът осигурява необходимите служители и достъп до специалисти за подкрепа на потребителите, за които е необходим допълващ стандарт.

**Индикатори:**

1. Броят и съставът на служителите са организирани да осигуряват 24-часова грижа, наблюдение, подкрепа и придружaване на децата/лицата – потребители в услуга за резидентна грижа и/или дневна грижа, предоставяща заместваща грижа;
2. Квалификацията на специалистите съответства на профила на потребителите; Осигурена е подкрепа от външни специалисти – договори, споразумения и др.;
3. Документи/протоколи от работата на специалистите, включително – при необходимост – (детски) психиатър;
4. При приложимост, графикът на работа на вътрешните и външни специалисти е съобразен с потребностите на и грижата за потребителите, за които е необходим допълващ стандарт;
5. При необходимост от хоспитализация на потребител в услуга за резидентна грижа, доставчикът осигурява придружител на потребителя.

**Стандарт В: Допълнителна подкрепа на служителите**

Специализираната социална услуга идентифицира необходимостта и предоставя навременна подкрепа на служителите.

**Критерий В.1**: Доставчикът осигурява своевременна подкрепа за служителите – обучения и супервизии.

**Индикатори:**

1. Проведени периодични и – при необходимост – извънредни групови и индивидуални супервизии на служителите, предоставяни от квалифицирани специалисти;
2. Проведени специализирани обучения на служителите, за да се отговори на идентифицираните специфични потребности на потребителите;
3. При приложимост, обмяна на опит с други услуги.

**Стандарт Г: Управление** **на риска и поддържане качеството на услугата**

Социалната услуга предприема целенасочени действия за оценка на риска и поддържане на качеството на работата в услугата.

**Критерий Г.1.** Доставчикът идентифициравсеки евентуален риск, който децата/лицата с агресивно и проблемно поведение представляват за себе си или другите потребители на социалната услуга и разработва План за безопасност.

**Индикатори:**

1. При необходимост, осигуряване на регулярни медицински прегледи от специалист психиатър и подкрепа на екипа в услугата;
2. За всяко лице/дете с агресивно и проблемно поведение има писмена оценка на риска;
3. За всяко дете/лице е разработен План за безопасност, в който са поставени допълнителни специфични цели с оглед преодоляване/контролиране на риска и са планирани общи стратегии за действие за всички служители;
4. Всеки служител, работещ пряко с детето/лицето има копие от Плана за безопасност;
5. Налична процедура за овладяване на спешни и кризисни състояния на деца/лица с цел овладяване на кризата, подобряване на състоянието на детето/лицето и осигуряване на безопасност за детето/лицето и околните.

**Критерий Г.2**: Доставчикът извършва оценка на риска в услугата, който би възникнал при приемане/настаняване на дете/лице с агресивно или проблемно поведение и предприема действия за предотвратяване на възникването му и запазване качеството на услугата.

**Индикатори:**

1. Разработена и приложена процедура за оценка на риска;
2. Резултатите от оценката са налични в писмен вид и служителите са запознати с нея;
3. Има разработен план за предотвратяване на възникването на риска, с който са запознати всички служители;
4. Насочващите органи са запознати с оценката на риска.